cyanic-selkie/wikianc huggingface dataset:
কৈথল
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২০ মিটার (৭২১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কাইথাল শহরের জনসংখ্যা হল ১১৭,২২৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে কাইথাল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
উসেইন বোল্ট
উসেইন সেন্ট লিও বোল্ট, ওজে, সি.ডি. ; (Usain Bolt; জন্ম: ২১ আগস্ট, ১৯৮৬) জামাইকায় জন্মগ্রহণকারী বিশ্বখ্যাত দৌড়বিদ। তিনি পাঁচবার বিশ্বরেকর্ড গড়েন। এছাড়াও, তিনবার অলিম্পিক স্বর্ণপদক লাভ করেন। তিনি ১০০ মিটার, ২০০ মিটার এবং দলীয় সঙ্গীদেরকে নিয়ে ৪×১০০ মিটার রীলে দৌড়ে বিশ্বরেকর্ড ও অলিম্পিক রেকর্ডের অধিকারী। তিনি এ তিনটি বিষয়ে অলিম্পিক চ্যাম্পিয়ন এবং বিশ্বের ৭ম দৌড়বিদ হিসেবে যুব, জুনিযর এবং সিনিয়র বিভাগের অ্যাথলেটিক ইভেন্টের বিশ্ব চ্যাম্পিয়নশীপ জয় করেন।
ক্রীড়াপ্রেমী ব্যক্তিবর্গ মনে করেন যে, বোল্ট পৃথিবীর সর্বকালের দ্রুততম মানব হিসেবে পরিচিত। তিনি ১০০ মিটার দৌড় ৯.৫৮ সেকেণ্ডে এবং ২০০ মিটার দৌড় ১৯.১৯ সেকেণ্ডে শেষ করেন। বোল্ট নিজের করা বিশ্বরেকর্ড ২০১০ সালে ভেঙ্গে ফেলেন। তিনি ২০১২ সালের লন্ডন অলিম্পিক গেমসে অংশগ্রহণ করেছেন। ২০১৬ সালের রিও অলিম্পিকে ৯ টি সোনা জয় করেন ৷
জন্ম ও পরিবার
২১ আগস্ট, ১৯৮৬ সালে জ্যামাইকার ছোট্ট শহর ট্রিলনি পারিশের শেরউড কনটেন্ট এলাকায় জন্মগ্রহণ করেন। জ্যামাইকার ছোট শহর শেরউড কনটেন্ট নামের ছোট্ট গ্রামে জন্মগ্রহণ করেন উসেইন বোল্ট। সেখানেই বাবা ওয়েলেসলি, মা জেনিফার বোল্ট, ভাই সাদেকি ও বোন শেরিনকে নিয়ে পরিবারের সঙ্গে বেড়ে ওঠা। উসেইন বোল্টের বাবা ছিলেন মুদি দোকানদার। বাবার সাথে মাও দোকান চালাতে সাহায্য করতেন। একসময় উসেইন বোল্টকেও চাল-ডাল বিক্রি করতে হয়েছিল বাবা-মায়ের সাথে। এই মুদি দোকান থেকে যা আয় হতো তা দিয়েই কোনোরকমে চলতো তাদের সংসার।
দৌড়বিদ হয়ে ওঠা
ছোট বেলায় ভাইয়ের সঙ্গে গ্রামের রাস্তায় ক্রিকেট ও ফুটবল খেলে সময় কাটত বোল্টের। এই দুটি খেলার প্রতিই বোল্টের ভালো লাগা রয়েছে। যে কোনো খেলার মাধ্যমেই হোক সারাক্ষণ দৌড়ের উপরেই থাকতেন তিনি। প্রাইমারি শিক্ষা গ্রহণের জন্য ভর্তি হলেন ওয়েলডেসিয়া প্রাইমারি স্কুলে। সেই স্কুলের বার্ষিক ক্রীড়া প্রতিযোগিতায় অংশগ্রহণের মাধ্যমে স্প্রিন্ট ট্র‌্যাকে ১ম পা পড়ে বোল্টের এবং শুরুতেই বাজিমাত করেন বোল্ট। ১০০ মিটারে স্কুলের সেরা দৌড়বিদ হন তিনি। বোল্টকে দেখে অলিম্পিকের সাবেক এক স্প্রিন্টারও বোল্টকে পরামর্শ দেন অ্যাথলেটিক্স এর মনোযোগ দেওয়ার জন্য। জ্যামাইকার হয়ে ক্যারিবীয় অঞ্চলের ইভেন্টে প্রথম অংশ নেন ২০০১ সালে। প্রথমবার অংশ নিয়েই ২০০ ও ৪০০ মিটারে জিতে নেন রুপা। একই বছর হাঙ্গেরিতে অনুষ্ঠিত বিশ্ব যুব চ্যাম্পিয়নশিপে ২০০ মিটারে অংশ নেন। কিন্তু ফাইনালে উঠতে ব্যর্থ হলেও তখন পর্যন্ত ক্যারিয়ার সেরা টাইমিং (২১ দশমিক ৭৩ সে.) করেন।
অবসরের ঘোষণা ও সিদ্ধান্ত পরিবর্তন
২০১৬ সালে অনুষ্ঠেয় রিও ডি জেনিরো অলিম্পিকের পর ট্র্যাক থেকে বিদায় নেবেন। তবে সেই সিদ্ধান্ত থেকে সরে এসেছেন উসেইন বোল্ট। ২০১৬ সালে অবসর নিচ্ছেন না তিনি। অংশ নেবেন ২০১৭ সালের লন্ডন বিশ্ব চ্যাম্পিয়নশিপেও। বুটজোড়া তুলে রাখতে পারেন এর পর। অবসর প্রশ্নে আগের সিদ্ধান্ত থেকে সরে আসার কারণটাও ব্যাখ্যা করেছেন তিনি, ‘রিওর পরই অবসর নিতে চেয়েছিলাম। কিন্তু ভক্তরা চায়, আমি যেন অন্তত আরও একটা বছর খেলে যাই। আমার স্পনসররা একই মত দিয়েছে। কোচও বলেছেন, এটা করা যেতে পারে।’
ক্রিকেট
ছোটবেলা থেকেই মনেপ্রাণে ক্রিকেটকে ভালোবাসেন উসেইন বোল্ট। বলা চলে ক্রিকেটই তার প্রথম ভালোবাসা। জ্ঞান হওয়ার পর নাকি এই ক্রিকেটই তিনি প্রথম ভালোবেসেছিলেন। স্কুলজীবনে এই ক্রিকেটই নাকি ছিল তার একমাত্র ধ্যান-জ্ঞান। একসময় ওয়েস্ট ইন্ডিজ দলে খেলারও নাকি স্বপ্ন দেখতেন তিনি। অতীতে জ্যামাইকার অনেক মাঠেই ব্যাট-প্যাড পরে ক্রিকেট খেলতে দেখা গেছে তাকে। ২০১৭ সালের অলিম্পিক গেমস শেষে অবসর নেওয়ার সিদ্ধান্ত নিয়েছেন উসেইন বোল্ট। এরপর ক্রিকেট খেলা শুরু করতে পারেন উসেইন বোল্ট। অস্ট্রেলিয়ার ঘরোয়া টি-২০ লীগ বিগ ব্যাশের শেন ওয়ার্নের নেতৃত্বাধীন দল মেলবোর্ন স্টার্সের আলোচনাও হয়েছে এ বিষয়ে।
পুমা
স্প্রিন্টার ট্র‌্যাকে দৌড়ানোর শুরু থেকেই অর্থাৎ ২০০২ সালে ১৬ বছর বয়সেই প্রথমবারের মতো চুক্তিবদ্ধ হয়েছিলেন পুমার সঙ্গে। তারপর থেকে আর কখনোই স্পন্সর পরিবর্তন করেননি বোল্ট। বর্তমান এই চুক্তির মেয়াদ থাকবে ২০১৬ সালের রিও অলিম্পিক পর্যন্ত। আর যদি ২০১৭ সালের বিশ্ব চ্যাম্পিয়নশিপেও অংশ নেন, তাহলে সে বছরও এক কোটি ডলার পেয়ে যাবেন বোল্ট। অবসর নেওয়ার পরও তিনি যুক্ত থাকতে পারবেন পুমার সঙ্গে। তখন কোম্পানির শুভেচ্ছাদূত হিসেবে কাজ করলে বছরে পাবেন ৪০ লাখ ডলার।
টানা তিন বার বর্ষসেরা
উসেইন বোল্ট সর্বমোট পাঁচ বার বর্ষসেরা অ্যাথলেট (পুরুষ) হিসেবে নির্বাচিত হয়েছেন। এর মধ্যে টানা তিনবার তিনি বর্ষসেরা পুরস্কার অর্জন করেছেন। ২০০৮, ২০০৯, ২০১১, ২০১২ ও ২০১৩ এই পাঁচ বছর তিনি বর্ষসেরার পুরস্কার জয় করেন। মাঝখানে ২০১০ সালে সালে বোল্টকে হতাশ করে উৎসব করেছিলেন কেনিয়ান মাঝারিপাল্লার দৌড়বিদ ডেভিড রুডিশা। না হলে টানা ছয়বারের একটা রেকর্ড গড়ে ফেলতেন উসেইন বোল্ট।
সম্মাননা
অ্যাথলেটিকে বোল্টের অবিস্মরণীয় সাফল্যের প্রেক্ষাপটে ২০০৯ ও ২০১০ সালে তিনি লরিয়াস বছরের সেরা বিশ্ব খেলোয়াড় পুরস্কার লাভ করেন।
খালিদ হাসান মিলু
খালিদ হাসান মিলু (৬ এপ্রিল, ১৯৬০ – ২৯ মার্চ ২০০৫) ছিলেন একজন বাংলাদেশী সঙ্গীতশিল্পী। ১৯৮০ সালের প্রথমার্ধে তার সঙ্গীত জীবন শুরু হয়। মিলুর প্রকাশিত একক এ্যালবাম সংখ্যা ১২টি এবং মিশ্র ও দ্বৈত এ্যালবাম সংখ্যা প্রায় ১২০টি। তিনি প্রায় ২৫০টি চলচ্চিত্রে কণ্ঠে দিয়েছেন। তিনি সর্বমোট প্রায় ১৫০০-এর মতো গানে কণ্ঠ দিয়েছেন। ১৯৯৪ সালে 'হৃদয় থেকে হৃদয়' চলচ্চিত্রের গানে কণ্ঠ দিয়ে তিনি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
জীবনী
খালিদ হাসান মিলুর জন্ম ৬ এপ্রিল, ১৯৬০ সালে বরিশাল বিভাগের পিরোজপুর জেলার আদর্শপাড়া গ্রামে।
ব্যক্তিগত জীবনঃ
তার দুই ছেলের নাম প্রতীক হাসান ও প্রীতম হাসান । দুজনেই সঙ্গীতের সঙ্গে সম্পৃক্ত।
ওনার স্ত্রী হচ্ছে ফাতেমা হাসান পলাশ। ওনাদের বিয়ে হয়েছে ১৯৮৬ সালের ফেব্রুয়ারী ১৬।
মৃত্যু
মিলু ২০০৫ সালের ২৯ মার্চ রাত ১২ টা ১০ মিনিটে ঢাকার মনোয়ারা হাসপাতালে মৃত্যুবরণ করেন। অসুস্থতার কারণে মার্চের ২৩ তারিকে ওনাকে হসপিটালে নেয়া হয়। এর পূর্বে ২০০১ সালে তিনি মস্তিষ্কে রক্তক্ষরণের কারণে হাসপাতালে ভর্তি হন। ২০০৪ সালে উন্নত চিকিৎসার জন্য তাকে ব্যাংককেও নেওয়া হয়। এছাড়া তিনি লিভার সিরোসিস রোগে ভুগছিলেন। তাকে মিরপুর কবরস্থানে সমাহিত করা হয়।
চলচ্চিত্রে গান
চলচ্চিত্রে নেপথ্য কন্ঠ দেওয়া সঙ্গীতের তালিকা
স্থবির
মহাস্থবির এবং মহাস্থবিরী (সংস্কৃত এবং পালি উভয় ভাষায় উপসর্গ মহা অর্থ 'মহান') শব্দগুলি অত্যন্ত বিশিষ্ট বয়স্ক এবং শ্রদ্ধেয় সন্ন্যাসী এবং সন্ন্যাসিনীদের বোঝাতে ব্যবহৃত হয় যারা আধ্যাত্মিক বিকাশের উচ্চ স্তরে পৌঁছেছেন বলে মনে করা হয়।
কিছু বিশিষ্ট স্থবির (থের) এবং স্থবিরী (থেরী):
শঙ্খনাদ
শঙ্খনাদ আবু সাইয়ীদ পরিচালিত ২০০৪ সালের বাংলাদেশী নাট্য চলচ্চিত্র। বাংলাদেশী ঔপন্যাসিক নাসরীন জাহান রচিত উপন্যাস উড়ে যায় নিশিপক্ষী অবলম্বনে চলচ্চিত্রটি নির্মিত হয়েছে। এতে অভিনয় করেছেন জাহিদ হাসান, কে এস ফিরোজ, নাজমা আনোয়ার, ফজলুর রহমান বাবু, রেবেকা দিপা, মিরানা জামান প্রমুখ।
চলচ্চিত্রটি শ্রেষ্ঠ চলচ্চিত্র বিভাগে মেরিল-প্রথম আলো পুরস্কার লাভ করে। ফজলুর রহমান বাবু এই চলচ্চিত্রে অভিনয়ের জন্য ২৯তম জাতীয় চলচ্চিত্র পুরস্কারে শ্রেষ্ঠ পার্শ্ব চরিত্রে অভিনেতার পুরস্কার লাভ করেন এবং চিত্রসম্পাদক জুনায়েদ হালিম শ্রেষ্ঠ চিত্রসম্পাদক বিভাগে পুরস্কৃত হন।
কাহিনী সংক্ষেপ
এক ঝড়ের রাতে ওসমান তার পূর্বপুরুষদের গ্রামে আসে। ২৭ বছর আগে এক অন্ধকার রাতে সে এই গ্রাম ছেড়ে পালিয়ে গিয়েছিল। গ্রামে মান্নাফ খান নামে এক বৃদ্ধের বাড়িতে আশ্রয় নেয়। ওসমান তার শৈশব ও কৈশোরকে খুঁজে ফিরে। তার কুঁজো বুড়ির সাথে দেখা হয়, যে তাকে ছোটবেলায় সেবাশুশ্রূষা করেছিল। তার ছেলেবেলার বন্ধু ফজলুর সাথেও তার দেখা হয়। ওসমান পার্থিব কোন ব্যাপারে এখন আর আগ্রহী নয়। সে তার বাকি জীবন এই গ্রামে কাটিয়ে দিতে চায়। কিন্তু তা হওয়ার নয়।
হোম ভিডিও
২০১৫ সালের ৪ সেপ্টেম্বর শঙ্খনাদ চলচ্চিত্রের ডিভিডির মোড়ক উন্মোচন হয়।
তিব্বতে টিনটিন
তিব্বতে টিনটিন (Tintin au Tibet) দুঃসাহসী টিন‌টিন সিরিজের একটি কমিক বই।
কাহিনী বিন্যাস
তিব্বতের পাহাড়ে প্লেন দুর্ঘটনায় টিনটিনের প্রিয় বন্ধু চ্যাং নিখোঁজ। যার সন্ধানে রওনা হন দুর্গম পথে ক্যাপ্টেন হ্যাডক টিনটিন ও কুকুর কুট্টুস। তাদের পথ দেখায় শেরপা থার্কে। শেষ পর্যন্ত দেখা মেলে ইয়েতির।
ডেনড্রোকনাইড মোরয়েডস
বর্ণনা
''ডি. মোরোয়েডস'' একটি স্ট্র্যাগলি বহুবর্ষজীবী আন্ডারস্টরি গুল্ম, সাধারণত ৩ মিটার লম্বা হলে ফুল ফুটে এবং ফল দেয়, তবে এটি প্রায় ১০ মিটার পর্যন্ত লম্বা হয়।
গৈলা ইউনিয়ন
গৈলা বাংলাদেশের বরিশাল জেলার অন্তর্গত আগৈলঝাড়া উপজেলার একটি ইউনিয়ন।
পুইশুর ইউনিয়ন
পুইশুর ইউনিয়ন বাংলদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।
গৈলা ইউনিয়ন
আয়তন
গৈলা ইউনিয়নের আয়তন ৬,২৯৮ একর।
পুইশুর ইউনিয়ন
শিক্ষা
শিক্ষার হার :
গৈলা ইউনিয়ন
প্রশাসনিক কাঠামো
গৈলা ইউনিয়ন আগৈলঝাড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আগৈলঝাড়া থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।
পুইশুর ইউনিয়ন
শিক্ষা
শিক্ষা প্রতিষ্ঠান
গৈলা ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী গৈলা ইউনিয়নের মোট জনসংখ্যা ৩২,৩২৩ জন। এর মধ্যে পুরুষ ১৫,৫৮০ জন এবং মহিলা ১৬,৭৪৩ জন। মোট পরিবার ৭,১৭৯টি।
শিক্ষা
২০১১ সালের আদমশুমারি অনুযায়ী গৈলা ইউনিয়নের সাক্ষরতার হার ৬৫.৪%।
পুইশুর ইউনিয়ন
জনপ্রতিনিধি
বর্তমান চেয়ারম্যান-
গ্লোবাল টেলিভিশন (বাংলাদেশী টিভি চ্যানেল)
গ্লোবাল টেলিভিশন বাংলাদেশের বাংলা ভাষার একটি স্যাটেলাইট ও কেবল টেলিভিশন চ্যানেল। এটির মালিক হচ্ছে গ্লোব মাল্টিমিডিয়া লিমিটেড, যা গ্লোব ফার্মা গ্রুপের একটি সংস্থা। "দেখুন এগিয়ে থাকুন" স্লোগান নিয়ে চ্যানেলটি ২০২২ সালের ৩০ জুন পূর্ণ সম্প্রচার শুরু করে। চ্যানেলটির সদরদপ্তর ঢাকার তেজগাঁওয়ে অবস্থিত। চ্যানেলের অনুষ্ঠানমালায় রয়েছে বিনোদন এবং সংবাদ। চ্যানেলের চেয়ারম্যান হচ্ছে মো. হরুনুর রশিদ, সিইও সৈয়দ ইশতিয়াক রেজা, এবং ব্যবস্থাপনা পরিচালক আহমেদ হোসেন।
ইতিহাস
thumb|পরীক্ষামূলক সম্প্রচারের সময়ে ব্যবহৃত লোগো ২০১৭ সালের জানুয়ারিতে, বাংলাদেশ টেলিযোগাযোগ নিয়ন্ত্রণ কমিশন সংসদ সদস্য মামুনুর রশীদ কিরনের মালিকানাধীন গ্লোবাল টেলিভিশনকে সম্প্রচারের লাইসেন্স প্রদান করে। উদ্বোধনের আগে গ্লোবাল টেলিভিশন নাটকসহ বিভিন্ন বিষয়বস্তু এর ইউটিউব চ্যানেলে আপলোড করে, ২০২১ সালের শেষে চ্যানেলটি ১০ লক্ষ সাবস্ক্রাইবার পূর্ণ করে।
২০২১ সালের ২০ নভেম্বরে চ্যানেলটি পরীক্ষামূলক সম্প্রচার শুরু করে। চ্যানেলটির সাংবাদিকদের উপর হামলার প্রতিবাদে, ২০২২ সালের ১৮ জুনে চ্যানেলটির সাংবাদিকরা মানববন্ধন করে। ২০২২ সালের ৩০ জুন, বাংলাদেশ মান সময় বিকাল ৪টায় গ্লোবাল টেলিভিশন আনুষ্ঠানিক সম্প্রচার শুরু করে। এটি বাংলাদেশে সম্প্রচারিত ৩৮তম টেলিভিশন চ্যানেল।
আতাতুর্ক ও স্বাধীনতা যুদ্ধ জাদুঘর
আতাতুর্ক ও স্বাধীনতার যুদ্ধ জাদুঘর হলো আতাতুর্কের সমাধিস্থল আনাতকাবিরে অবস্থিত একটি জাদুঘর, এটি দর্শকদের জন্য ২১ জুন ১৯৬০ সালে উন্মুক্ত করা হয়, এটি সম্মানকক্ষের নীচে কলাম সহ ৩ হাজার বর্গ মিটার এলাকায় অবস্থিত।
জাতীয় চুক্তি মিনার ও বিপ্লব মিনারের মধ্যে অবস্থিত জাদুঘরের এই অংশটি ১৯৬০ সাল থেকে "আতাতুর্ক জাদুঘর" হিসেবে পরিচালিত হচ্ছে। ২০০১ সালের নভেম্বরে শুরু হওয়া ও ৯ মাস ধরে চলা একটি সংস্কার কাজের শেষে এই বিভাগটিকে নতুন বিভাগগুলোর সাথে একত্রিত করা হয় এবং ২৬ আগস্ট ২০০২-এ মহা আক্রমণের ৮০ তম বার্ষিকীতে তৎকালীন রাষ্ট্রপতি আহমেত নেজদেত সেজার ও প্রধানমন্ত্রী বুলেন্ত এজেভিত দ্বারা পরিদর্শনের জন্য উন্মুক্ত করা হয়। জাদুঘরটি সে সময়ের জেনারেল স্টাফের প্রধান হুসেইন কুভরুকোলুর আদেশে নির্মিত হয়েছিল ও জেনারেল স্টাফের শিল্প পরামর্শক মেহমেত ওজেলের সমন্বয়ে প্রস্তুত করা হয়েছিলো।
পান্না কোথায়
পান্না কোথায় (Les Bijoux de la Castafiore) দুঃসাহসী টিন‌টিন সিরিজের একটি কমিক বই।
আতাতুর্ক ও স্বাধীনতা যুদ্ধ জাদুঘর
বিভাগসমূহ
বাম|থাম্ব|200x200পিক্সেল|১৯৩৬-১৯৩৮ সালের মধ্যে ব্যবহৃত [[ক্যাডিলাক]] আতাতুর্ক ও স্বাধীনতার যুদ্ধ জাদুঘর চারটি বিভাগ নিয়ে গঠিত: প্রথম বিভাগে, আতাতুর্কের ব্যক্তিগত জিনিসপত্র; দ্বিতীয় অংশে চানাক্কালে ভূমি ও সাগর লড়াইয়ের পরিদৃশ্য; তৃতীয় অংশে, সাকারিয়া লড়াই এবং মহা আক্রমণের পরিদৃশ্য; চতুর্থ বিভাগে রিলিফে সমৃদ্ধ একটি খিলানের দরদালান রয়েছে, এখানে আতাতুর্কের সংস্কারের আলোকচিত্র ও ব্যাখ্যা সহ উপস্থাপন করা হয়েছে।
পান্না কোথায়
কাহিনীসূত্র
গায়িকা বিয়াংকা কাস্টাফিওর মর্লিনস্পাইকে ক্যাপ্টেন হ্যাডকের বাড়িতে অতিথি হন তার যাবতীয় গহনাসামগ্রী নিয়ে যার মধ্যে ছিল এক মহামূল্যবান পান্না। সেই পান্না হারিয়ে গেলে তার তদন্তে নামে টিনটিন। সকলের সন্দেহের তীর পাশের যাযাবরদের ওপর।
আতাতুর্ক ও স্বাধীনতা যুদ্ধ জাদুঘর
বিভাগসমূহ
দ্বিতীয় ও তৃতীয় বিভাগের পরিদৃশ্যগুলো সেই সময়ের চিত্রগুলো ব্যবহার করে দারদানেলেস লড়াই ও তুরস্কের স্বাধীনতা যুদ্ধের সময় সংঘটিত ঘটনাগুলোকে পুনরায় তৈরি করে। পরিদৃশ্যগুলোর সামনে মডেলগুলোর সাথে একটি যুদ্ধক্ষেত্র সাজানো ও একটি ত্রিমাত্রিক প্রভাব দেখানো হয়। চানাক্কালে লড়াইয়ের পরিদৃশ্যের সামনে এই লড়াইয়ে ব্যবহৃত বুলেট, বন্দুক, কামান, পোড়া চাকা ও ষাঁড়ের গাড়ি প্রদর্শন করা হয়েছে। তুরগুত ওজাকমান লিখিত চিত্রনাট্যে প্রস্তুত ৪০ মিটার দীর্ঘ পরিদৃশ্য দেখার সময়, দর্শকরা মুয়াম্মের সান দ্বারা রচিত সঙ্গীত ও যুদ্ধের প্রভাব যেমন কামানের শব্দ, জাহাজের হুইসেল, তরবারি শব্দ, ঘোড়ার দৌড়ানো এবং "আল্লাহ আল্লাহ" রব শুনতে পায়।
দ্বিতীয় ও তৃতীয় বিভাগের মাঝখানে স্বাধীনতা যুদ্ধে অংশগ্রহণকারী সেনাপতিদের প্রতিকৃতি ও স্বাধীনতা যুদ্ধকে চিত্রিত করে বড় বড় চিত্রকর্ম প্রদর্শন করা হয়েছে। এই কাজগুলো রুশ শিল্পীদের দ্বারা মস্কোর একটি স্টুডিওতে করা হয়।
চতুর্থ বিভাগে পরিদৃশ্য বিভাগের চারপাশের দরদালানে ১৮ ভল্টে বিষয়ভিত্তিক প্রদর্শনী এলাকা রয়েছে। ভল্ট জাদুঘরে, মোস্তফা কামালের সামসুনে চলে যাওয়ার পর থেকে তার মৃত্যুর আগ পর্যন্ত ঘটে যাওয়া ঘটনাগুলো প্রায় ৩০০০ আলোকচিত্র সহ বলা হয়েছে। প্রতিটি ভল্ট একটি করে বিপ্লব বর্ণনা করে। খিলান জাদুঘর অবস্থিত সেই চিত্রশালা জুড়ে কারা ফাতমা থেকে শাহিন বে পর্যন্ত ২০ জন সামরিক ও বেসামরিক বীরদের আবক্ষ মূর্তি ও জীবনী প্রদর্শিত হয়। জাদুঘরের চতুর্থ বিভাগটি যে অংশে অবস্থিত সেটি হল কলামযুক্ত হলের মধ্যবর্তী অংশ যা সম্মানকক্ষকে বজায় রাখে, এখানে আতাতুর্ক সমাধি ও আনাতকাবিরের ভিত্তি প্রাচীর অবস্থিত। তুরস্ক প্রজাতন্ত্রের রাষ্ট্রপতিদের দাফনের জন্য খিলানযুক্ত চেম্বারগুলো প্রস্তুত করা হলেও ব্যবহার করা হয়নি ও জাদুঘরে অন্তর্ভুক্ত করা হয়েছে।
জাদুঘরের থেকে বেরিয়ে আসার সময় আতাতুর্কের জন্মের ঘরের মডেল অবস্থিত। সেখানে প্রথম সংসদ ভবন, তুর্কি সামরিক অ্যাকাডেমি, চানাক্কালের লড়াইয়ের একটি অংশকে চিত্রিত করা তুরান এরোলের বিশাল চিত্রকর্ম ও আতাতুর্কের বিভিন্ন ছবি রয়েছে।
জাদুঘরের পরিদৃশ্য
বিশ্বের অনন্য তিনটি পরিদৃশ্য এই জাদুঘরে প্রদর্শিত হয়: ৬x৪০ মিটারের চানাক্কালে ভূমি ও সমুদ্র লড়াই পরিদৃশ্য, ৭x৩০ মিটারের সাকারিয়ার চূড়া লড়াইয়ের পরিদৃশ্য এবং ৭x৩০ মিটারের মহা আক্রমণ পরিদৃশ্য। এই পরিদৃশ্য ও জাদুঘরের বিশাল চিত্রকলাগুলো আইদিন এরকমেনের নেতৃত্বে ১২ জন রুশ চিত্রশিল্পী দ্বারা তৈরি করা হয়েছে।
পরিদৃশ্যগুলো তৈরি করার জন্য তুরগুত ওজাকমানের লেখা দৃশ্যের উপর ভিত্তি করে স্বাধীনতা যুদ্ধের যে অঞ্চলগুলোতে সংঘটিত হয়েছিলো। সেখানে অতিরিক্ত ব্যবহার করে ১৪ হাজার বর্গাকার আলোকচিত্র তোলা হয়েছিল এবং এই আলোকচিত্রগুলো ব্যবহার করে স্কেচ তৈরি করা হয়। আইদিন এরকমেন রাশিয়ায় তৈরি রঙিন স্কেচ ব্যবহার করে পরিদৃশ্যগুলো আঁকেন। রাশিয়া ও নেদারল্যান্ডসের বড় চিত্র স্টুডিওগুলোয় বিশাল পরিদৃশ্যগুলো সম্পূর্ণরূপে তৈরি করা হয়েছিল ও সেগুলোকে মোড়ানোর জন্য একটি যন্ত্র তৈরি করা হয়; এইভাবে, পরিদৃশ্যগুলোকে সিলিন্ডারে আকার দিয়ে বিমানে করে আঙ্কারায় নিয়ে যাওয়া হয়, তারপর বিমানবন্দর থেকে ট্রাকে করে আনাতকাবিরে আনা হয়। সিলিন্ডারগুলো একটি বিশেষ মেশিন দিয়ে খোলা হয় ও ভিত্তির সাথে সংযুক্ত করা হয় এবং কাজের ক্ষতিগ্রস্থ অংশগুলো ২০ দিনের জন্য কাজ করে পুনর্নবীকরণ করা হয়েছিল।
আতাতুর্ক ব্যক্তিগত পাঠাগার
আতাতুর্ক ব্যক্তিগত পাঠাগার জাদুঘরের মধ্যে তৈরি করা হয়েছে। এটি ২৬ জুন ২০০৫-এ একটি অনুষ্ঠানের মাধ্যমে উন্মুক্ত করা হয়। পাঠাগারটিতে আতাতুর্কের ৩ হাজার ১২৩টি বই প্রদর্শন করা হয়েছে, এখানে দর্শকদের জন্য কম্পিউটারের মাধ্যমে বইগুলোতে প্রবেশ করতে সক্ষম করার জন্য নকশা করা হয়েছে। দর্শকরা টাচস্ক্রিন তথ্য ডিভাইস থেকে বই সম্পর্কে তথ্য আহরণ করতে পারেন। পাঠাগারটি দর্শকদের সেই বইগুলো সম্পর্কে তথ্য পাওয়ার সুযোগ দেয় যা আতাতুর্কের দার্শনিক জীবন গঠন করেছিল এবং তিনি যে বইগুলো পড়েছেন ও যেসব বাক্যগুলোতে গুরুত্বসহকারে দাগ দিয়েছেন সেগুলো নিরীক্ষা করার সুযোগ দেয়৷
ফ্লাইট ৭১৪
ফ্লাইট ৭১৪ (Vol 714 pour Sydney) দুঃসাহসী টিন‌টিন সিরিজের একটি কমিক বই।
মোহাম্মাদ জাকারিয়া
মোহাম্মাদ জাকারিয়া আন্তর্জাতিক কোরআন প্রতিযোগিতায় বারংবার বিজয়ী বাংলাদেশি কুরআন মুখস্তকারী। তিনি ২০১৪ সালে সর্বোচ্চ সুন্দর কোরআন তেলওয়াতকারী হিসেবে মিশরে আন্তর্জাতিক পবিত্র কোরআন পদক প্রাপ্ত হাফিজ। ২০১৫ সালে দুবাইয়ে অনুষ্ঠিত আন্তর্জাতিক কোরআন প্রতিযোগিতায় হিফজে তৃতীয় ও ক্বিরাতে প্রথম স্থান লাভ করেন।
প্রারম্ভিক জীবন
মোহাম্মাদ জাকারিয়া ১ সেপ্টেম্বর ২০০২ সালে মানিকগঞ্জের হরিরামপুর উপজেলার ইসলামপুর গ্রামে তার নানা বাড়ীতে জন্মগ্রহণ করেন, তার দাদা বাড়ী ভোলা জেলার চরফ্যাশন উপজেলায়। তিনি মাত্র আড়াই বছরে পবিত্র কুরআনের ৩০ পারা মুখস্থ করতে সক্ষম হন, এবং ২০১১ সালে কাতারে অনুষ্ঠিত আন্তর্জাতিক কোরআন প্রতিযোগিতায় অংশগ্রহণ করে মাত্র ৯ বছর বয়সে আন্তর্জাতিক স্বীকৃতি লাভ করেন।
পুরস্কার ও সম্মাননা
মোহাম্মাদ জাকারিয়া ২০১১ সালে কাতারে অনুষ্ঠিত ক্বিরাত প্রতিযোগিতায় চতুর্থ স্থান। ২০১৩ সালে জর্দানে আন্তর্জাতিক হিফজুল কোরআন প্রতিযোগিতায় তৃতীয় স্থান। ২০১৪ সালে মিশরে অনুষ্ঠিত আন্তর্জাতিক হিফজুল কোরআন প্রতিযোগিতায় প্রথম স্থান। ২০১৬ সালে কুয়েতে আন্তর্জাতিক হিফজুল কোরআন প্রতিযোগিতায় চতুর্থ স্থান অর্জন করে। একই বছর বাহরাইনে অনুষ্ঠিত আন্তর্জাতিক কুরআন প্রতিযোগিতায় হিফজ ও ক্বিরাতে প্রথম স্থান অর্জন করে। ২০১৭ সালে সুদানে আন্তর্জাতিক হিফজুল কোরআন প্রতিযোগিতায় হিফজ ও তাফসির বিভাগে ৪র্থ স্থান অর্জন করে। ২০১৯ সালে সৌদি আরবে অনুষ্ঠিত আন্তর্জাতিক হিফজুল কোরআন প্রতিযোগিতায় সান্ত্বনা পুরস্কার অর্জন করে। এছাড়াও তিনি বাংলাদেশের বিভিন্ন হিফজ ও ক্বিরাত প্রতিযোগীতায় সুনামের সাথে উত্তীর্ণ হন।
কালান ওয়ালি
কালান ওয়ালি (Kalan Wali) ভারতের হরিয়ানা রাজ্যের সির্সা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কালান ওয়ালি শহরের জনসংখ্যা হল ২৫,১৫৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে কালান ওয়ালি এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।
মোতাহার হোসেন (রাজনীতিবিদ)
মোতাহার হোসেন (১৯ ডিসেম্বর ১৯৪৮) বাংলাদেশী রাজনীতিবিদ এবং লালমনিরহাট-১ আসনের সংসদ সদস্য। তিনি ২০০১ সাল থেকে বাংলাদেশ আওয়ামী লীগের হয়ে নির্বাচিত সংসদ সদস্য।
জন্ম ও শিক্ষাজীবন
মো. মোতাহার হোসেন ১৯ ডিসেম্বর ১৯৪৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) লালমনিরহাট জেলার হাতিবান্ধা উপজেলার বড়খাতা গ্রামে জন্মগ্রহণ করেন। তিনি স্নাতক ডিগ্রি অর্জন করেছেন।
কর্মজীবন
পেশায় শিক্ষক ও রাজনীতিবিদ মো. মোতাহার হোসেন মুক্তিযোদ্ধা ছিলেন।
চন্দ্রমহল
ইতিহাস
রনজিতপুর গ্রামে সৈয়দ আমানুল হুদা ৩৫ একর জমির ওপর গড়ে তুলেছেন চন্দ্রমহল নামে একটি নয়নাভিরাম ইকো পার্ক। সৈয়দ আমানুল হুদা চন্দ্রমহল'র নির্মাণকাজ শুরু করেন (২০০১)। তিনি ছিলেন নৌ বাহিনীর একজন কর্মকর্তা এবং তাঁর স্ত্রী চন্দ্রের নামে ভবনটির নামকরণ করেন ‘চন্দ্রমহল ইকোপার্ক'। এটি দর্শনার্থীর জন্য উন্মুক্ত করা হয় (২০০৯)। বর্তমানে এটি পিকনিক স্পট হিসেবে ব্যবহৃত হচ্ছে।
মোতাহার হোসেন (রাজনীতিবিদ)
রাজনৈতিক জীবন
মোতাহার হোসেন বাংলাদেশ আওয়ামী লীগের রাজনীতিবিদ। তিনি বাংলাদেশ আওয়ামী লীগের হয়ে ২০০১, ২০০৮, ২০১৪ ও ২০১৮ সালের নির্বাচনে লালমনিরহাট-১ আসন থেকে নির্বাচিত সংসদ সদস্য।   মোতাহার হোসেন হাতিবান্ধা উপজেলা পরিষদের চেয়ারম্যান ছিলেন ও লালমনিরহাট জেলা আওয়ামী লীগের বর্তমান সভাপতি
চন্দ্রমহল
দর্শনীয়
মূল ভবন ছাড়াও পুরো এলাকাটি ফুল দিয়ে চমৎকারভাবে সাজানো। এছাড়া ভাস্কর্যের মাধ্যমে দেশীয় সংস্কৃতিকে তুলে ধরা হয়েছে। এখানে বেশ কয়েকটি পুকুর এবং একটি মিনি চিড়িয়াখানা রয়েছে। ভবনটির অভ্যন্তরে তার সংগ্রহীত বিভিন্ন জিনিসপত্র প্রদর্শিত করা হয়েছে।এখানে গ্রাম্য মানুষের চরিত্র নিয়ে প্রতিকৃতি তৈরি করা হয়েছে। ইকো পার্কের ভিতরে বিভিন্ন প্রজাতীর পশু পাখি রয়েছে। আদি আসবাবপত্র আর তৈজশপত্র ছাড়া কিছু স্থির ছবি রয়েছে এখানে। লেকের পাড়ে রয়েছে নারিকেল গাছের সারি। হরিণ, কুমির, বানর ও পাখিসহ বিভিন্ন জীবজন্তুর প্রতিকৃতি ও ভাস্কর্য সহ বিলুপ্ত হওয়া রূপসা-বাগেরহাট রেল লাইনের প্রতিকৃতিও রয়েছে। গ্রাম পঞ্চায়েত ও মুক্তিযুদ্ধের ভাস্কর্য। মাস্টারদা সূর্য সেন, বেগম রোকেয়া, আতাউল গনি ওসমানী, মাদার তেরেসা, মহাত্মা গান্ধীর ভাস্কর্যও দেখা যায়।
কারুকার্য
মহলটি লেকের মাঝখানে অবস্থিত। মহলের চারিপার্শ্বে স্বচ্ছ পানির লেক। পানির নিচে গ্লাস দ্বারা বেষ্টনি করা সুড়ঙ্গ পথ দিয়ে মহলে প্রবেশ করতে হয়। এর দুই পার্শ্বের স্বচ্ছ পানির মাছ গুলো দর্শনার্থীদের মুগ্ধ করে। মহল জুড়ে রয়েছে নানা স্থাপত্যশৈলী। এছাড়া আদি ব্যবহৃত জিনিসপত্র, ডাকটিকেট, মুদ্রা, ঝাড়বাতি, তলোয়ারসহ আকর্ষণীয় অনেক কিছু।চন্দ্রমহলসংলগ্ন পুকুরে রয়েছে ময়ূরপঙ্খী নৌকার ওপর ভাসমান মঞ্চ। বের হওয়ার জন্য বাঁশের পুল রয়েছে যা রং দিয়ে কারুকার্য করা। এখানেও দেখা মিলে হাজারো মাছের খেলা।
খান জাহানের নির্মিত প্রাচীন রাস্তা
খান জাহানের নির্মিত প্রাচীন রাস্তা বলতে প্রায় সাড়ে ৬শত বছর আগে তৎকালীন খলিফাতাবাদ নগরের প্রতিষ্ঠাতা উলুঘ খান জাহান এটি নির্মিত একটি প্রাচীন রাস্তা । এই রাস্তাটি খননকালে ১৫ শতকের বেশ কিছু গুরুত্বপূর্ণ প্রত্নবস্তু ও কৌতূহল উদ্দীপক কয়েকটি প্রাচীন স্থাপনার ধ্বংসাবশেষ বেরিয়ে আসে। উন্মোচিত এ সকল স্থাপত্য কাঠামোর মধ্যে আছে প্রাচীন কালের কালভার্ট, কিছু নিরাপত্তা চৌকি, প্রবেশদ্বার প্রভৃতি।
অবস্থান
ঐতিহাসিক মসজিদ ষাট গম্বুজ মসজিদ হতে প্রায় সাড়ে তিনশ মিটার উত্তর ও খুলনা-বাগেরহাট মহাসড়ক হতে প্রায় ৫০০ মিটার উত্তর দিকে এই প্রাচীন রাস্তাটির অবস্থান। বাগেরহাট সদর উপজেলা এর ষাটগম্বুজ ইউনিয়নে মগরা গ্রামে এটির অবস্থান।
ইতিহাস ও বিবরণ
খান জাহান আলীর নির্মিত এই প্রাচীন রাস্তাটি যশোর ও বাগেরহাটে অঞ্চল হতে খলিফাতাবাদ নগরীর পাশ দিয়ে একদম চট্টগ্রাম পর্যন্ত বিস্তৃত ছিল। এই ইট বিছানো পাকা রাস্তাটি একই সাথে সেই সময়ের শহর রক্ষার বাঁধ হিসাবেও ব্যবহৃত হত বলে মনে করা হয় । যদিও বর্তমানে দীর্ঘ সময়ের বিস্তৃত এই প্রাচীন রাস্তাটির বেশীরভাগ নিদর্শনই আজ হারিয়ে গেছে। তবেও এখনও সেই ইট দ্বারা নির্মিত খান জাহান এর প্রাচীন রাস্তা ও সেতুর প্রায় এক কিলোমিটারর ও বেশি এলাকা টিকে আছে, যা বর্তমানে ইউনেস্কোর সাংস্কৃতিক বিশ্ব ঐতিহ্যের' অন্তরভুক্ত করা হয়েছে । প্রায় শত বছর আগে ১৯১৪ সালে প্রকাশিত সতীশ চন্দ্র মিত্রের লেখা বিখ্যাত ‘যশোর-খুলনার ইতিহাস’ গ্রন্থেও খানজাহানের এ প্রাচীন রাস্তার উল্লেখ ছিল । এই গ্রন্থটিতে তৎকালীন সময়ে খলিফাতাবাদ থেকে চট্টগ্রাম পর্যন্ত এই রাস্তাটির সম্ভাব্য রুট সম্পর্কে উল্লেখ রয়েছে। সেই রুটে বলা হয়েছে “রাস্তাটি ষাটগম্বুজ মসজিদ হতে পূর্বদিকে বাগেরহাট শহরের ভিতর দিয়ে অতিক্রম করে। এটি কাড়াপাড়া, ও বাসাবাটি গ্রামের মধ্য দিয়ে তথকালিন সময়ে ভৈরবকূল অতিক্রম করে বৈটপুর, কচুয়া, চিংড়াখালী গ্রামের মাঝ হয়ে হোগলা বুনিয়ার নিকট দিয়ে বলেশ্বর অতিক্রম করে বর্তমান বরিশাল জেলায় প্রবেশ করেছিল। ষোড়শ শতাব্দীর পূর্ব পর্যন্ত এই রাস্তাটির অস্তিত্ব সম্পর্কে জানা যায়। ধারণা করা হয় প্রবল ভূমিকম্পে পদ্মা নদীর গতিপথ পরিবর্তিত হওয়ার ফলে এই রাস্তাটির অস্তিত্ব বিলিন হয়। ২০১১ খ্রিষ্টাব্দে গণপ্রজাতন্ত্রী বাংলাদেশ সরকার এই প্রাচীন রাস্তাটির রক্ষনাবেক্ষন করে সংরক্ষিত পুরাকীর্তি ঘোষণা করেন।
নিজামকান্দি ইউনিয়ন
নিজামকান্দি ইউনিয়ন বাংলদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
আর্জেন্টিনীয় ফুটবল অ্যাসোসিয়েশন
আর্জেন্টিনীয় ফুটবল অ্যাসোসিয়েশন (, Asociación del Fútbol Argentino, Argentine Football Association; এছাড়াও সংক্ষেপে এএফএ নামে পরিচিত) হচ্ছে আর্জেন্টিনার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালের ২১শে ফেব্রুয়ারি তারিখে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৩ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর আর্জেন্টিনার রাজধানী বুয়েনোস আইরেসে অবস্থিত।
এই সংস্থাটি আর্জেন্টিনার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আর্জেন্টিনীয় প্রিমেরা দিবিসিওন, কোপা আর্জেন্টিনা এবং সুপারকোপা আর্জেন্টিনার মতো প্রতিযোগিতার সকল কার্যক্রম পরিচালনা করে। বর্তমানে আর্জেন্টিনীয় ফুটবল অ্যাসোসিয়েশনের সভাপতির দায়িত্ব পালন করছেন ক্লাউদিও তাপিয়া এবং সাধারণ সম্পাদকের দায়িত্ব পালন করছেন বিক্তোর ব্লাঙ্কো।
সোদাই হাসুকাওয়া
সোদাই হাসুকাওয়া (蓮川 壮大, Sodai Hasukawa; জন্ম: ২৭ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
সোদাই হাসুকাওয়া ১৯৯৮ সালের ২৭শে জুন তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
শারজাহ
শারজাহ (ٱلشَّارقَة; আরবীয় উপসাগর: aš-šārja ) হলো সংযুক্ত আরব আমিরাতের শারজাহ আমিরাতের রাজধানী। এটি দুবাই ও আবুধাবির পর সংযুক্ত আরব আমিরাতের তৃতীয় সর্বাধিক জনবহুল শহর এবং এটি দুবাই-শারজাহ-আজমান মহানগর গঠনকারী অঞ্চলের অংশ বিশেষ।
শারজাহ সরকারিভাবে ডব্লিউএইচও-এর স্বাস্থ্যকর শহর হিসাবে স্বীকৃতিপ্রাপ্ত। শারজাহকে সংযুক্ত আরব আমিরাতের সাংস্কৃতিক রাজধানী হিসাবে বিবেচনা করা হয়, এবং ২০১৪ সালের জন্য এটি ইসলামিক সংস্কৃতির রাজধানী ছিল। ইউনেস্কো ২০১৯ সালের জন্য শারজাকে বিশ্ব পুস্তক রাজধানী হিসাবে নামকরণ করে।
দি অবজার্ভার
দ্যা অবজার্ভার প্রতি রবিবার প্রকাশিত একটি ব্রিটিশ সংবাদপত্র। এই সংবাদ সংস্থার অন্য সহোদরা পত্রিকা বিখ্যাত দ্য গার্ডিয়ান ও দ্যা গার্ডিয়ান উইকলি। এই সবগুলো সংবাদপত্র প্রকাশ করে গার্ডিয়ান মিডিয়া গ্রুপ লিমিটেড যারা এই পত্রিকাটির সত্ত্ব অর্জন করে ১৯৯৩ সালে। এই পত্রিকাটি বিভিন্ন ইস্যুতে গণতন্ত্র ও মধ্যবামপন্থাকে অনুসরণ করে। ১৭৯১ সালে প্রথম প্রকাশিত এই পত্রিকাটি বিশ্বের সবচেয়ে প্রাচীন রবিবাসরীয় পত্রিকা।
রাজিহার ইউনিয়ন
রাজিহার বাংলাদেশের বরিশাল জেলার অন্তর্গত আগৈলঝাড়া উপজেলার একটি ইউনিয়ন।
আয়তন
রাজিহার ইউনিয়নের আয়তন ৮,৯৩৭ একর।
প্রশাসনিক কাঠামো
রাজিহার ইউনিয়ন আগৈলঝাড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আগৈলঝাড়া থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী রাজিহার ইউনিয়নের মোট জনসংখ্যা ৩১,৮২৫ জন। এর মধ্যে পুরুষ ১৫,৩৫৯ জন এবং মহিলা ১৬,৪৬৬ জন। মোট পরিবার ৬,৯০২টি।
শিক্ষা
২০১১ সালের আদমশুমারি অনুযায়ী রাজিহার ইউনিয়নের সাক্ষরতার হার ৬৩.৬%।
সাইফুল বারী টিটু
সাইফুল বারী টিটু (জন্ম: ৩ আগস্ট ১৯৭২) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনীতে ম্যানেজারের দায়িত্ব পালন করছেন। টিটু তার খেলোয়াড়ি জীবনে বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। ১৯৯৩ সালে, টিটু বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১ ম্যাচে অংশগ্রহণ করেছিলেন।
খেলোয়াড়ি জীবনের ইতি টানার পর ২০০৫ সালে, টিটু বাংলাদেশী ফুটবল ক্লাব ঢাকা মোহামেডানের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। ঢাকা মোহামেডানের হয়ে ৪ মৌসুম ম্যানেজারের দায়িত্ব পালন করার পর তিনি বাংলাদেশের অন্তর্বর্তীকালীন ম্যানেজার হিসেবে যোগদান করেন; অন্তর্বর্তীকালীন হয়ে তিনি ৩টি ম্যাচে ম্যানেজারের দায়িত্ব পালন করেছেন। ২০১১–১২ মৌসুমে, তিনি শেখ জামালের ম্যানেজারের দায়িত্ব গ্রহণ করেন। অতঃপর তিনি পুনরায় ঢাকা মোহামেডান ম্যানেজারের দায়িত্ব গ্রহণ করেন। ২০১২ সালে বাংলাদেশ জাতীয় দলের ম্যানেজারের দায়িত্ব গ্রহণ করেন। পরবর্তীতে তিনি আরামবাগ, চট্টগ্রাম আবাহনী, ঢাকা আবাহনী এবং শেখ রাসেলের ম্যানেজারের দায়িত্ব পালন করেছেন। ২০২২ সালের ১লা নভেম্বর তারিখে মারুফুল হক বরখাস্ত হওয়ার পর, তিনি চট্টগ্রাম আবাহনীর ম্যানেজারের পদে নিযুক্ত হয়েছেন।
ম্যানেজার হিসেবে, এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।
প্রারম্ভিক জীবন
সাইফুল বারী টিটু ১৯৭২ সালের ৩রা আগস্ট তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
১৯৯৩ সালের ১১ই এপ্রিল তারিখে, মাত্র ২০ বছর ৮ মাস ৯ দিন বয়সে, টিটু জাপানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৬১তম মিনিটে মধ্যমাঠের খেলোয়াড় মোহাম্মদ গোলাম গাউসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। এটিই ছিল বাংলাদেশের জার্সি গায়ে টিটুর একমাত্র ম্যাচ।
ভূমন
ভূমন (भूमन) অর্থ পূর্ণতা বা প্রাচুর্য;  এটি ব্রহ্মের প্রতিশব্দ। ভূমন শব্দটি এসেছে, বহু শব্দ থেকে, যার অর্থ অনেক, প্রত্যয় সহ – ইমম, বিমূর্ত বিশেষ্যের অর্থ প্রদান করার জন্য এর পরে বাদ দিয়ে যোগ করা হয়েছে। শব্দটি সরাসরি সেই পরমাত্মাকে বোঝায় যিনি প্রাণের থেকে উচ্চতর যদিও প্রাণ হল ভূমন যেখানে সান্নিধ্যের কারণে প্রাণের ব্রত, যা অন্য সমস্ত জিনিসকে অতিক্রম করে সমন্বিত হয়।
ইতিহাস
ভূমন মানবাত্মা নয়, প্রাণের সঙ্গী; ভূমন আনন্দ, অপরিসীম আনন্দ। সম্প্রসাদ মুক্তিপ্রাপ্ত আত্মাকেও বোঝায়। সুখের বিবেচনা মানুষকে ক্রিয়া করতে প্ররোচিত করে এবং অনুপ্রাণিত করে, যদি সে তার সাধনায় অসুখ অনুভব করত তবে সে মোটেও কর্মের জন্য যেতে পারত না; কিন্তু প্রকৃত সুখ সেটাই যা অনন্তের দর্শনে ভোগ করে। আনন্দের মতবাদ বেদান্তের দর্শনের কেন্দ্রবিন্দু। আনন্দ অসীম, শাশ্বত, পরম সুখের অনুভূতি প্রকাশ করে এবং স্বার্থপর আনন্দ নয় যা ক্ষণস্থায়ী পরিতৃপ্তি কিন্তু ভূমন নামক পরম সম্প্রসারণের অবস্থা। ভূমন সীমাহীনত। আনন্দ, পরম আনন্দ, সীমাবদ্ধতায় নয়। ছান্দোগ্য উপনিষদে বলা হয়েছে, "यो वै भूमा तत्सुखं, नाल्पे सुखमस्ति ভূমন সেই সুখ।"
ব্রহ্ম হলেন পরম যা প্রজাপতি ও প্রাণ, প্রাণের থেকে আলাদা করা যায়, যা সরাসরি জীবন (আয়ুহ) এবং চেতনা (প্রজ্ঞা) দ্বারা চিহ্নিত করা হয়। বাদরায়ণ ব্রহ্মসূত্রে ঘোষণা করেন, "भूमा सम्प्रसादादध्युपदेशात्।
ভূমন হলেন পরম স্বয়ং, যেহেতু তাকে সম্প্রসাদের (প্রাণ) থেকে উচ্চতর হিসেবে শেখানো হয়।"
- ব্রহ্মসূত্র, ১.৩.৮
পাণিনি ব্যাখ্যা করেছেন যে, ভূমন শব্দটি বহু শব্দ থেকে এসেছে যার অর্থ অনেক; অনেকগুলি, ইমম প্রত্যয়টি বাদ দিয়ে এর পরে যোগ করে – বিমূর্ত বিশেষ্যের অর্থ প্রদান করতে। আদি শঙ্কর তার ভাষ্যতে বলেছেন যে এই শব্দটি প্রাণকে পরিত্যাগ না করে প্রবর্তিত হয়েছে যার অর্থ হল প্রাণ হল ব্রহ্ম। কিন্তু, এখানে নির্দেশ হল যে ভূমন প্রাণের চেয়ে শ্রেষ্ঠ তাই প্রাণ ব্রহ্ম হতে পারে না কারণ ব্রহ্ম থেকে প্রাণ উৎপন্ন হয়। মাধবের মতে, ভূমন হল যা সকলের ঊর্ধ্বে এবং কেবলমাত্র প্রাণের বাইরে নয়; যদি এটি প্রাণের পরবর্তী কিছু হয় তবে তা ব্রহ্ম হতে পারে না।
কুংফু পান্ডা চরিত্রের তালিকা
এখানে ড্রিমওয়ার্কস অ্যানিমেশনের অ্যানিমেটেড মিডিয়া ফ্র‍্যাঞ্চাইজি কুংফু পান্ডার চরিত্রের তালিকা রয়েছে। ট্রিলজি চলচ্চিত্র (কুংফু পান্ডা, কুংফু পান্ডা ২ ও কুংফু পান্ডা ৩), বিভিন্ন স্বল্পদৈর্ঘ্য ও বিশেষ টেলিভিশন অনুষ্ঠান, দুইটি টেলিভিশন ধারাবাহিক (কুংফু পান্ডা: লিজেন্ডস অফ অসামনেস ও কুংফু পান্ডা: দ্য পস অব ডেস্টিনি), বেশ কিছু ডিজিটাল কমিকস ও ভিডিও গেম এই ফ্র‍্যাঞ্চাইজির অন্তর্ভুক্ত।
মাস্টার পিং জিয়াও পো
থাম্ব|175px|[[জ্যাক ব্ল্যাক কুংফু পান্ডা-র চলচ্চিত্রগুলোতে পোয়ের চরিত্রে কণ্ঠ দেন।]] মাস্টার পিং জিয়াও পো (কণ্ঠদাতা জ্যাক ব্ল্যাক, মিক উইঙ্গার্ট ও এরিক লুমিস) হলো কুংফু পান্ডা ফ্র‍্যাঞ্চাইজির প্রধান ও নামচরিত্র। কুংফুর ভক্ত এই পান্ডা প্রজাতির চরিত্র তার দত্তক পিতার নুডলসের দোকানে কাজ করতো। গ্র‍্যান্ড মাস্টার উগওয়ে তাকে কিংবদন্তি ড্রাগন যোদ্ধা হিসেবে নির্বাচন করেন। তার এই সিদ্ধান্তে শিফু ও ফিউরিয়াস ফাইভ ক্ষুব্ধ হয়। তাই লাং জেল থেকে পালিয়ে গেলে শিফু পোকে খাবারের লোভ দেখিয়ে কুংফুর প্রশিক্ষণ দেয়। এরপর পো তাই লাংয়ের সাথে যুদ্ধ করে তাকে হারিয়ে দেয় এবং পোকে কুংফু মাস্টার হিসেবে ঘোষণা দেওয়া হয়।
কুংফু পান্ডা ২-এ পো জানতে পারে লর্ড শেনের সৈন্যদল পান্ডাদের গণহারে মেরে ফেলার পর মিস্টার পিং তাকে দত্তক নেয়। চলচ্চিত্রের শেষদিকে জানা যায়, পোয়ের জৈবিক পিতা লি শান তখনও জীবিত আছে। কুংফু পান্ডা ৩-এ পিতা-পুত্রের মিলন ঘটে। স্পিরিট রিয়ামের অমর যোদ্ধা কাই সকল কুংফু মাস্টারের চি কেড়ে নিলে পো ও লি শান বাকি পান্ডাদের নিয়ে একটি সৈন্যদল গঠন করে। কাইকে হারানোর পর পো মাস্টার উগওয়ের সাথে আধ্যাত্মিকভাবে সাক্ষাৎ করে। উগওয়ে পোকে জানায় যে তার ড্রাগন যোদ্ধা হওয়ার যাত্রা পূর্ণ হয়েছে। এরপর সে তার পরিবারের কাছে পৃথিবীতে ফিরে আসে।
কুংফু পান্ডা: লিজেন্ডস অফ অসামনেস নামের টেলিভিশন ধারাবাহিকে প্রথম চলচ্চিত্রে তাই লাংকে হারানোর পর দ্বিতীয় চলচ্চিত্রের আগ পর্যন্ত কুংফু মাস্টার হিসেবে পোয়ের বেড়ে ওঠা দেখা যায়। কুংফু পান্ডা: দ্য পস অব ডেস্টিনি-তে তৃতীয় চলচ্চিত্রের পর পোকে আরও চার পান্ডার কুংফু শিক্ষকের ভূমিকায় দেখা যায়। এছাড়া অন্যান্য স্বল্পদৈর্ঘ্য চলচ্চিত্র, বিশেষ টেলিভিশন পর্ব ও ভিডিও গেমেও পোকে দেখা যায়।
মাস্টার শিফু
মাস্টার শিফু (চলচ্চিত্র ও বিশেষ টেলিভিশন পর্বে কণ্ঠদান: ডাস্টিন হফম্যান, টেলিভিশন ধারাবাহিক ও ভিডিও গেমে কণ্ঠদান: ফ্রেড টাটাশোর) হলো লাল পান্ডা প্রজাতির চরিত্র। শিফু জেড প্যালেসের কুংফু মাস্টার ও ফিউরিয়াস ফাইভের প্রশিক্ষক। তার বাবা শিরং তাকে জেড প্যালেসে ফেলে যাওয়ার পর থেকে স্থায়ীভাবে এখানেই থাকে। পরবর্তীতে শিফু তাই লাংকে দত্তক নেয়। পোয়ের ড্রাগন যোদ্ধা হিসেবে জেড প্যালেসে আসার আগ পর্যন্ত শিফু তাই লাংয়ের ভুল পথে যাওয়ার পেছনে নিজের ভূমিকা কখনোই স্বীকার করেনি।
পোয়ের কাছে তাই লাং পরাজিত হলে শিফু আরও নির্ভার হয়ে পো ও ফিউরিয়াস ফাইভের প্রশিক্ষণে মন দেয়। তৃতীয় চলচ্চিত্রে দেখা যায় শিফু কুংফু শিক্ষকের জায়গা থেকে নিজেকে সরিয়ে নিয়ে চি ব্যবহার শিখতে মন দেয় এবং শিক্ষক নিজের স্থান পোয়ের কাছে ছেড়ে দেয়। কাইয়ের আক্রমণের পর শিফু কাইয়ের সেনাবাহিনীর জেড সৈন্যে পরিণত হয়। পো স্পিরিট রিয়ামে কাইকে ধ্বংস করে দিলে শিফু আবার আগের অবস্থায় ফিরে আসে।
গ্র‍্যান্ড মাস্টার উগওয়ে
গ্র‍্যান্ড মাস্টার উগওয়ে (চলচ্চিত্র ও লিজেন্ডস অফ অসামনেস-এ কণ্ঠদান: র‍্যান্ডাল ডুক কিম, ভিডিও গেমে কণ্ঠদান: গ্রেগ বাল্ডউইন ও দ্য পস অব ডেস্টিনি-তে কণ্ঠদান: পিয়োতর্ মিচেল) হলো একটি বয়স্ক গালাপাগোস কচ্ছপ প্রজাতির চরিত্র। উগওয়ে জেড প্যালেসের সর্বোচ্চ শিক্ষক, শিফুর সরাসরি প্রশিক্ষক এবং কুংফুর প্রতিষ্ঠাতা। জ্ঞান, প্রজ্ঞা ও অভিজ্ঞতায় ঋদ্ধ উগওয়েকে অনেকে ঋষি হিসেবে গণ্য করেন। তাকে ইতিহাসের সর্বশ্রেষ্ঠ কুংফু মাস্টার হিসেবে গণ্য করা হয় এবং এক্ষেত্রে কেউ তালে ছাড়িয়ে যেতে পারেনি। প্রথম চলচ্চিত্রে সবাইকে অবাক করে উগওয়ে পোকে ড্রাগন যোদ্ধা হিসেবে ঘোষণা করে। কঠোর ও অনভ্যর্থিত শিফুর বিপরীতে উগওয়ের উষ্ম ও গ্রহণযোগ্য আচরণ পোকে ড্রাগন যোদ্ধা হয়ে উঠতে প্রেরণা যোগায়। প্রথম চলচ্চিত্রে উগওয়ে স্পিরিট রিয়ামে প্রস্থান করলেও পুরো ফ্র‍্যাঞ্চাইজিজুড়ে ক্যামিও হিসেবে বারবার আবির্ভূত হয়।
তৃতীয় চলচ্চিত্রে ধ্যানরত অবস্থায় উগওয়ের পুরনো বন্ধু কাই তাকে আক্রমণ করে এবং তার চি চুরি করে স্পিরিট রিয়াম থেকে পালিয়ে যায়। পো স্পিরিট রিয়ামে কাইকে পরাজিত করলে উগওয়ে মুক্ত হয় এবং পোয়ের সাথে সাক্ষাৎ করে। পো জানতে পারে, শিশুকালে পোয়ের মাঝে কুংফুর অতীত ও ভবিষ্যৎ দেখেছিল উগওয়ে। উগওয়ে বুঝতে পেরেছিল, পো কুংফুর অতীত ও ভবিষ্যৎকে একত্র করতে পারবে এবং উগওয়ের জ্ঞানের প্রকৃত উত্তরাধিকারী হতে পারবে। পৃথিবীতে ফেরার আগে উগওয়ে পোকে তার হাতের লাঠি উপহার দেয়। প্রথমে দ্বিধা করলেও পরে পো সেটি কৃতজ্ঞতার সাথে গ্রহণ করে।
ফিউরিয়াস ফাইভ
ফিউরিয়াস ফাইভ হলো কুংফু পান্ডা ফ্র‍্যাঞ্চাইজির মূল সহায়ক চরিত্র। চীনের সবচেয়ে দক্ষ কুংফু মাস্টার হিসেবে প্রসিদ্ধ এই পাঁচ চরিত্র কুংফুর নানগুয়ান ধারার এই পাঁচটি প্রাণীর প্রতি উৎসর্গীকৃত: সারস, ভাইপার সাপ, বানর, ম্যান্টিস ও বাঘ। প্রাথমিক অবস্থায় তারা পোয়ের সামর্থ্য নিয়ে সন্দেহ দেখালেও ক্রমেই তার সাহস ও দৃঢ়তা দেখে তার প্রতি আস্থাশীল হয়। কুংফু পান্ডা: লিজেন্ড অফ অসামনেস-এর পর্ব “ঔল বি ব্যাক”-এ পুরনো ফিউরিয়াস ফাইভের অস্তিত্বের কথা জানা যায়, যার সদস্যরা ছিল শিফু, ফেংহুয়াং, মাস্টার রুস্টার, মাস্টার স্নো লিওপার্ড ও মাস্টার এলিফ্যান্ট।
মাস্টার টাইগ্রেস
মাস্টার টাইগ্রেস (চলচ্চিত্রে কণ্ঠদান: অ্যাঞ্জেলিনা জোলি) হলো দক্ষিণ চীনা বাঘ প্রজাতির চরিত্র। সে ছিল ফিউরিয়াস ফাইভের প্রতিষ্ঠাতা। ফিউরিয়াস ফাইভের সবচেয়ে দক্ষ সদস্য হিসেবে তার ড্রাগন যোদ্ধা হওয়ার বাসনা ছিল। তার বদলে পোকে ড্রাগন যোদ্ধা হিসেবে ঘোষণা দেওয়া হলে পোয়ের প্রতি তার ক্ষোভ ও অবজ্ঞাসুলভ মানসিকতা বেরিয়ে আসে। শিফুর সাথে পোয়ের কথোপকথনের এক পর্যায়ে যখন টাইগ্রেস শুনতে পায় সে তাই লাংকে হারাতে পারবে না, তখন সে এই দায়িত্ব নিজে নিজে নিয়ে নেয় এবং তাই লাংকে আক্রমণ করতে বের হয়। টাইগ্রেস তাই লাংয়ের অধিকাংশ আক্রমণ প্রতিহত করতে সক্ষমও হয়। পো তাই লাংকে হারিয়ে দিলে টাইগ্রেস অভিভূত হয় এবং সে-ই প্রথম তাকে কুংফু মাস্টার হিসেবে অভিবাদন জানায়।
টাইগ্রেসের উত্থানের গল্পের অধিকাংশ জানা যায় বিভিন্ন বিশেষ টেলিভিশন সিরিজ থেকে। সিক্রেটস অব দ্য ফিউরিয়াস ফাইভ থেকে জানা যায় সে বাও গু অনাথাশ্রমে বেড়ে ওঠে। সেখানকার সব ছেলেমেয়েরা তার অতিরিক্ত মেজাজ ও রাগের জন্য তাকে ভয় পেত। মেজাজের ওপর নিয়ন্ত্রণ শিখতে সে ডোমিনো খেলতো। শিফু তাকে দত্তক হিসেবে গ্রহণ করে। সিক্রেটস অব দ্য স্ক্রল-এ দেখা যায় শিফু টাইগ্রেসের আগ্রাসী মনোভাব আর শক্তিমত্তাকে গুরুত্ব না দিয়ে নিয়ন্ত্রণ ও নিয়মনিষ্ঠতায় গুরুত্ব দিচ্ছেন। অন্যদিকে মাস্টার উগওয়ে টাইগ্রেসকে তার নিজের মতো করে গড়ে উঠতে পরামর্শ দেন।
মাস্টার ভাইপার
মাস্টার ভাইপার (চলচ্চিত্র ও টেলিভিশন ধারাবাহিকে কণ্ঠদান: লুসি লিউ) হলো সবুজ বোরা সাপ প্রজাতির চরিত্র। ভাইপারের মাথায় দুটি ছোট পদ্মফুল দেখা যায়। জন্ম থেকে বিষ না থাকলেও, শক্তিমত্তা ও নিষ্ঠা দিয়ে সে এর অভাব পূরণ করে। ফিউরিয়াস ফাইভের মধ্যে ভাইপার সবচেয়ে সহানুভূতিশীল ও দয়ালু চরিত্র। জেড প্যালেসে যোগদানের পর একমাত্র ভাইপারই পোকে কোনোরকম বিরক্ত করেনি, বরং সহানুভূতিশীল আচরণ করে।
সিক্রেটস অব দ্য ফিউরিয়াস ফাইভ-এ দেখা যায়, ভাইপার গ্রেট মাস্টার ভাইপারের কন্যা। গ্রেট মাস্টার ভাইপার তার বিষাক্ত ফণা দিয়ে তাদের গ্রামকে রক্ষা করতেন। তিনি আশা করেছিলেন, তার কন্যাও তাকে অনুসরণ করবে। ভাইপারের বিষ না থাকায় তিনি ক্ষুব্ধ হন। ভাইপার খুব অল্প বয়সে রিবন নাচ শুরু করে এবং এতে দক্ষতা অর্জন করে। অটাম মুন ফেস্টিভ্যালে গরিলা ডাকাতের দল বিষ-প্রতিরোধী বর্ম নিয়ে ভাইপারদের গ্রামে আক্রমণ করে এবং গ্রেট মাস্টার ভাইপারের বিষদাঁত ভেঙে দেয়। ভাইপার তার রিবন দিয়ে ডাকাতদের পরাস্ত করে। তখন গ্রেট মাস্টার ভাইপার তার কন্যার নিজস্ব সক্ষমতার ওপর আস্থাশীল হন।
মাস্টার মাংকি
মাস্টার মাংকি (চলচ্চিত্রে কণ্ঠদান: জ্যাকি চ্যান) হলো একটি সোনালি মার্মোসেট প্রজাতির বানর চরিত্র। মাংকির ভাষা স্পষ্ট চীনা টান লক্ষ্য করা যায়। ফিউরিয়াস ফাইভের মধ্যে মাংকিই সবচেয়ে হাস্যরসিক। মাংকিই প্রথম পোয়ের মধ্যে দৃঢ়সংকল্প লক্ষ্য করে এবং তাকে তার নাম ধরে সম্বোধন করে। ফিউরিয়াস ফাইভের মধ্যে একমাত্র মাংকিই অস্ত্র ব্যবহার করে। তার এই অস্ত্রটি কিংবদন্তি বানর রাজা সুন উকংয়ের সাথে সম্পর্কিত বলে বর্ণনা করা হয়।
উ কং নামে মাংকির এক বড় ভাই রয়েছে, যে নিজেকে “চোরেদের রাজা” বলে পরিচয় দেয়। এই দুই ভাইকে লড়াই করতে দেখে তাদের মা মানসিকভাবে তীব্র আঘাত পান এবং মৃত্যুবরণ করেন। এছাড়া মাংকি ছোট থেকেই দুষ্টুমি করায় অভ্যস্ত ছিল। সে তার গ্রামবাসীকে নানাভাবে উত্যক্ত করতো। উগওয়ে তার খোলস ব্যবহার করে মাংকিকে পরাস্ত করেন এবং তার দক্ষতাকে ভালো কাজে ব্যবহারের পরামর্শ দেন। উগওয়ের অনুপ্রেরণায় মাংকি কুংফুর জগতে আসে।
মাস্টার ম্যান্টিস
মাস্টার ম্যান্টিস (চলচ্চিত্রে কণ্ঠদান: সেথ রোগন) হলো একটি চীনা ম্যান্টিস প্রজাতির চরিত্র। ফিউরিয়াস ফাইভের মধ্যে ম্যান্টিস আকারে সবচেয়ে ছোট এবং আকারের অনুপাতে ফিউরিয়াস ফাইভের সবচেয়ে শক্তিশালী সদস্য। সে অত্যন্ত দ্রুত চলাচল করতে পারে। পোয়ের স্থূলত্য নিয়ে যখন ব্যঙ্গবিদ্রূপ করা হচ্ছিল, তখন ম্যান্টিসই প্রথম এর বিরুদ্ধে দাঁড়ায় এবং বলে কারও আকার কখনোই কারও সক্ষমতাকে নির্ধারণ করে না বরং কখনো তা বিশেষ সুবিধাও দেয়।
ছোটকালে ম্যান্টিস খুবই অধৈর্য ছিল। তার মনে হতো, পৃথিবী তার তুলনায় খুবই ধীর। কুমির ডাকাত দলের কাছ থেকে উলের জামা ফিরিয়ে আনার এক মিশনে গিয়ে ম্যান্টিস তার অধৈর্য ও অতিরিক্ত আত্মবিশ্বাসের কারণে আটকা পড়ে। গ্রামবাসীরা তাকে কুমির ডাকাতদের ফাঁদের ব্যাপারে বলার চেষ্টা করলেও তার অধৈর্যের কারণে শুনতে চায়নি। ম্যান্টিসকে একটি খাঁচায় কয়েকদিনের জন্য আটকে রাখা হয়। খাঁচায় সে সুযোগের অপেক্ষায় বসে থাকতে বাধ্য হয়। এ থেকে সে ধৈর্য ধরতে শেখে এবং এবং পালানোর একটি উপায় খুঁজতে সক্ষম হয়।
মাস্টার ক্রেইন
মাস্টার ক্রেইন (চলচ্চিত্রে কণ্ঠদান: ডেভিড ক্রস) হলো একটি কালোঘাড় সারস প্রজাতির চরিত্র। ফিউরিয়াস ফাইভের মধ্যে ক্রেইন সবচেয়ে ধৈর্যশীল। যুদ্ধ বা সংকটের আগে অবস্থা পর্যবেক্ষণে এবং বার্তা আদানপ্রদানে ক্রেইনকে দায়িত্ব দেওয়া হয়। ক্রেইন জেড প্যালেসের অন্য মাস্টারদের দ্রুত যাতায়াতের জন্যও কার্যকরী। ফিউরিয়াস ফাইভ কোনো উঁচু জায়গা থেকে পড়তে থাকলে ক্রেইন এসে তাদের বাঁচায়।
ফিউরিয়াস ফাইভে যোগ দেওয়ার আগে ক্রেইন লি ডা কুংফু একাডেমিতে তত্ত্বাবধায়কের কাজে নিয়োজিত ছিল। তার পাতলা দেহগড়নের জন্য তাকে প্রায়ই উপহাস করা হতো। সেখানকার সেরা ছাত্র মেই লিং একাডেমি পরিষ্কার করার কাজে ক্রেইনের দক্ষতা লক্ষ্য করে এবং তাকে একাডেমিতে ভর্তি হওয়ার পরামর্শ দেয়। প্রথমে সে খুব চিন্তিত হলেও, আত্মবিশ্বাস রেখে সমস্ত বাধা পার হয়ে একাডেমিতে ভর্তি হতে সক্ষম হয়।
কুংফু মাস্টারদের তালিকা
কুংফু পান্ডা ফ্র‍্যাঞ্চাইজিতে আরও অনেক কুংফু মাস্টারের সমাগম ঘটে। বিশেষ করে টেলিভিশন ধারাবাহিক ও কমিকে বিভিন্ন পর্বে তাদের আগমন ঘটে।
মাস্টার্স’ কাউন্সিল অব গংমেন সিটি
মাস্টার্স’ কাউন্সিল হলো একদল বিখ্যাত কুংফু মাস্টারদের সংগঠন, যারা গংমেন মহানগরের রক্ষক হিসেবে নিযুক্ত। লর্ড শেনের পিতা-মাতার মৃত্যুর পর তারা শহরের প্রশাসক হিসেবে যুক্ত হন।
তাই লাং
এর মধ্যে জেং নামের এক রাজহাঁস দূত কারাগারের নিরাপত্তা বাড়ানোর জন্য বার্তা নিয়ে আসে। তাই লাং সেই হাঁসের একটি পড়ে যাওয়া পালক দিয়ে জেলের তালা ভেঙে পালিয়ে আসে। ফিউরিয়াস ফাইভকে পরাজিত করে ড্রাগন স্ক্রলের জন্য জেড প্যালেস তছনছ করে ফেলে। স্ক্রলের জন্য সে শিফুকে আক্রমণ করে এবং প্রায় মেরে ফেলার মতো অবস্থা হয়। কিন্তু পো তাকে ড্রাগন স্ক্রলের লোভ দেখিয়ে প্রাসাদের বাইরে নিয়ে আসে এবং সেখানে তাদের দুইজনের মধ্যে যুদ্ধ শুরু হয়। পো কিছুক্ষণের জন্য অচেতন হয়ে গেলে সে স্ক্রলটি দেখে কিন্তু এর ফাঁকা প্রতিফলক পৃষ্ঠের কোনো অর্থ বুঝতে পারে না। (যার অর্থ ছিল মূলত, চূড়ান্ত শক্তির কোনো গোপন রহস্য নেই। এটি সম্পূর্ণ ব্যক্তির নিজের ওপর নির্ভর করে।) পো তাই লাংকে শেষ পর্যন্ত উজি আঙুল দিয়ে পরাস্ত করে। কুংফু পান্ডা ৩-এ দেখা যায় উজি আঙুল হলো স্পিরিট রিয়ামে যাওয়ার পথ। অর্থাৎ তাই লাং তখন থেকে স্পিরিট রিয়ামের বাসিন্দা ছিল। এরপর তাকে বিভিন্নভাবে তাকে দেখা যায়। স্পিরিট রিয়ামে কাই তাকে পরাস্ত করে তার চিকেও বন্দি করে ফেলে।
লর্ড শেন
লর্ড শেন (কণ্ঠদান: গ্যারি ওল্ডম্যান) হলো একটি সাদা ময়ূর প্রজাতির যুদ্ধবাজ চরিত্র। লর্ড শেন কুংফু পান্ডা ২-এর প্রধান খলচরিত্র। সে মূলত ছিল গংমেন সিটির রাজকুমার, যে একসময় বারুদের প্রতি আগ্রহী হয়ে ওঠে। যুদ্ধে বারুদ ব্যবহার করা যায় কিনা এই নিয়ে তার চিন্তাভাবনা ছিল। তার ব্যাপারে চিন্তিত হয়ে তার পিতামাতা সুথস্যায়ারের সাথে দেখা করেন। সুথস্যায়ার তাদের জানান, যদি লর্ড শেন এই পথে অগ্রসর হতে থাকেন, তাহলে তাকে থামাতে “সাদা-কালোর এক যোদ্ধা”-র আগমন ঘটবে। তাদের এই কথাবার্তা শুনে বুঝতে পারে তাকে থামানোর জন্য যে আসবে সে সম্ভবত একটি পান্ডা। সে তার ব্যাপারে ভবিষ্যদ্বাণীকে মিথ্যা প্রতিপন্ন করার জন্য নেকড়ে বাহিনীকে পাণ্ডাদের হত্যার জন্য লেলিয়ে দেয়। এরপর তাকে তার পারিবারিক রাজপ্রাসাদ থেকে বের করে দেওয়া হয়। এতে ক্ষিপ্ত হয়ে সে সম্পূর্ণ চীনের দখল নিতে বদ্ধপরিকর হয় এবং তার বারুদ দিয়ে যুদ্ধাস্ত্র নির্মাণে মনোযোগ দেয়।
ত্রিশ বছর পর শেন বিপুল পরিমাণ কামান নিয়ে গংমেন সিটিতে ফিরে আসে। সে মাস্টার্স’ কাউন্সিলকে দ্বন্দ্বযুদ্ধে আহ্বান জানায়। শেন মাস্টার স্টর্মিং অক্স ও ক্রককে পরাস্ত করার পর কামানের গোলা দিয়ে থান্ডারিং রাইনোকে হত্যা করে। সে প্রথমে পোকে বোকা পান্ডা ভাবে এবং ধারণা করে সে তার ভবিষ্যদ্বাণীর পান্ডা নয়। কিন্তু এক সময় পরে ভয় পেতে শুরু করে এবং কামানের গোলা চালায়। অসুস্থ আহত পোকে সুথস্যায়ার উদ্ধার করে সুস্থ করে তোলে এবং তার অতীত তাকে জানায়। মানসিক প্রশান্তি লাভের পর পো ফিরে আসে এবং কামানের গোলাকে তার মতো চালিইয়ে শেনের জাহাজবহরকে ধ্বংস করে দেয়। পো তাকে অতীতকে ভুলে মানসিক প্রশান্তি লাভের উপদেশ দেয়। শেন অস্বীকার করে এবং আবারও তার অস্ত্র চালায়। দুর্ঘটনাবশত কামান আটকে রাখা দড়ি কেটে যায়, তা শেনের ওপর পড়ে বিস্ফোরিত হয় এবং তার মৃত্যু হয়। পো কোনোমতে সেখান থেকে বেঁচে বেরিয়ে আসে।
কাই
কাই (কণ্ঠদান: জে. কে. সিমন্স) হলো একটি চীনা কালো পাইড গরু প্রজাতির একটি চরিত্র। কাই কুংফু পান্ডা ৩-এর প্রধান খলচরিত্র। সে মূলত মাস্টার উগওয়ের বন্ধু ও সহযোদ্ধা ছিল। গোপন পান্ডা গ্রামের পান্ডাদের থেকে সে চি ব্যবহার করতে শিখে। চিয়ের জ্ঞান থেকে কাই ক্ষমতালোভী হয়ে ওঠে এবং চি দেওয়ার বদলে অন্যের থেকে কেড়ে নিতে শেখে। ফলে উগওয়ে তাকে স্পিরিট রিয়ামে পাঠিয়ে দিতে বাধ্য হন। কাই উগওয়ের সাথে দ্বন্দ্বযুদ্ধে যাওয়ার আগে পাঁচশত বছর ধরে স্পিরিট রিয়ামে আসা অন্য কুংফু মাস্টারদের চি কেড়ে নিতে থাকে। কাই সফলভাবে উগওয়েকে পরাস্ত করে তার চি কেড়ে নেয় এবং স্পিরিট রিয়াম থেকে জীবিত মানুষদের পৃথিবীতে ফিরে আসতে সক্ষম হয়।
বোর
বোর (কণ্ঠদান: জেডেন লুন্ড) হলো কুংফু পান্ডা: সিক্রেটস অব দ্য স্ক্রল-এর প্রধান খলচরিত্র। বিখ্যাত যোদ্ধা হিসেবে শিফু তার বিরুদ্ধে যুদ্ধ করতে নামে। কিন্তু দুর্ঘটনাবশত খাদ্যে বিষক্রিয়ার কারণে শিফু শয্যাশায়ী হয়ে পড়ে এবং টাইগ্রেস তার জায়গায় যায়। শিফুর যুদ্ধকৌশল অনুকরণ করতে গিয়ে টাইগ্রেস প্রথমে ধরাশায়ী হয়ে পড়ে। ফিউরিয়াস ফাইভের অন্যান্যরা তার সাহায্যে এগিয়ে এলে শিফুর কৌশল ছেড়ে টাইগ্রেস নিজের কৌশল বেছে নেয় এবং তাকে হারাতে সক্ষম হয়। বোরকে হারানোর পর ফিউরিয়াস ফাইভের সূত্রপাত ঘটে এবং পোয়ের মনে কুংফুর প্রতি ভালোবাসা জন্মায়।
মিস্টার পিং
মিস্টার পিং (কণ্ঠদান: জেমস হং) হলো চীনা রাজহাঁস প্রজাতির চরিত্র। তিনি ভ্যালি অফ পিসের সবচেয়ে জনপ্রিয় নুডলসের দোকান চালান। অনেক আগে তিনি তার দোকানের জন্য আসা শালগনের বাক্সে এক বাচ্চা পান্ডা খুঁজে পান। তিনি সেই শিশুকে দত্তক নেন এবং নাম দেন পো। পিং সর্বদা পোকে নিয়ে চিন্তিত থাকেন। বিশেষ করে পো যখন কুংফু মাস্টার হিসেবে বেড়ে উঠতে থাকে, তিনি সর্বদা পোয়ের কথা চিন্তা করেন। তিনিই পোকে বলেন যে, কেউ কোনোকিছুকে বিশেষ বলে মনে করলেই সেটা বিশেষ হতে পারে।
একসময় পো জানতে পারে তার আসল বাবা লি শান বেঁচে আছে। এতে পো আর মিস্টার পিংয়ের সম্পর্ক ক্ষণিকের জন্য খারাপ হয়। কিন্তু পো বুঝতে পারে লি শানের বেঁচে থাকার পরেও মিস্টার পিংয়ের গুরুত্ব পোয়ের জীবনে কোনো অংশেই কম নয়, বরং অনেক বেশি।
লি শান
লি শান (কুংফু পান্ডা ২-এ কণ্ঠদান: ফ্রেড টাটাশোর এবং কুংফু পান্ডা ৩-এ কণ্ঠদান: ব্রায়ান ক্র্যানস্টন) হলো একটি পান্ডা চরিত্র এবং পোয়ের আসল বাবা। তাদের গ্রামে লর্ড শেনের নেকড়ে বাহিনীর হামলার পর তারা আলাদা হয়ে যায়। ধরে নেওয়া হয়েছিল গ্রামের অন্য পান্ডাদের সাথে তিনিও মারা গেছেন। কুংফু পান্ডা ২-এর শেষ দিকে জানা যায় যে তিনি জীবিত আছেন এবং তিনি ও অন্যান্য পান্ডারা একটি গুপ্ত গ্রামে আশ্রয় নিয়ে আছেন। তৃতীয় চলচ্চিত্রে পিতা-পুত্রের মিলন ঘটে। লি পোকে অন্যান্য পান্ডাদের সাথে থাকতে রাজি করায়। পোকে আটকে রাখতে লি চিয়ের কৌশল জানার মিথ্যা অভিনয় করে। কিন্তু কাই সকল কুংফু মাস্টারকে জেড যোদ্ধায় পরিণত করলে লি অন্য পান্ডাদের সাথে কাইকে প্রতিরোধ করে।
শিরং
শিরং (কণ্ঠদান: ম্যালকম ম্যাকডোয়ল) হলো একটি লাল শিয়াল প্রজাতির চরিত্র। তিনি মাস্টার শিফুর বাবা। পেশায় একজন ভ্রাম্যমাণ জাদুকর শিরং শিফুকে জেড প্যালেসে ফেলে যায়। এর আগে শিফু শিরংকে জাদু দেখাতে সহায়তা করতো। লিজেন্ডস অফ অসামনেস ধারাবাহিকের “ফাদার ক্রাইম” পর্বে শিরং তাকে অপহরণের মিথ্যা অভিনয় করে। কিন্তু এভাবে মাস্টার শিফু টং ফোর হাতে বন্দি হয়ে যান। এরপর শিফুকে মুক্ত করতে তিনি পো ও টাইগ্রেসকে সাহায্য করেন।
জেং
জেং (কণ্ঠদান: ড্যান ফগলার) হলো একটি রাজহাঁস প্রজাতির চরিত্র। সে জেড প্যালেসে মাস্টার শিফুর দূত হিসেবে কাজ করে। মাস্টার শিফু তাই লাংয়ের জন্য চোরঘোম কারাগারে পাহারা দ্বিগুণ করতে দূত হিসেবে জেংকে পাঠান। কিন্তু জেংয়ের ঝরে যাওয়া পালক দিয়ে তাই লাং তালা খুলে কারাগার থেকে পালিয়ে যায়। জেল ভাঙার সময় তাই লাং জেংকে কিছু বলে না। বরং জেড প্যালেসে গিয়ে তাই লাংয়ের মুক্ত হওয়ার সংবাদ দিতে বলে। চলচ্চিত্রে তার ভূমিকা মূলত উগওয়ের একটি কথাকেই প্রতিফলিত করে: “ভাগ্যকে এড়ানোর জন্য কেউ যে পথ নেয়, ভাগ্য সে পথেই দেখা দেয়।”
ভাচির
কমান্ডার ভাচির (কণ্ঠদান: মাইকেল ক্লার্ক ডানকান) হলো একটি জাভাদেশীয় গণ্ডার চরিত্র। তিনি চোরঘোম প্রাসাদের প্রধান নিরাপত্তারক্ষীর দায়িত্বে নিয়োজিত ছিলেন। তিনি অভিজাত গণ্ডার যোদ্ধার দল এনভিল অফ হ্যাভেনের প্রধান ছিলেন। তাই লাংকে জেলে ঢোকানোর আগে এনভিল চীনজুড়ে প্রজাপীড়ন ও অবিচারের বিরুদ্ধে সোচ্চার ছিল। ভাচিরকে চোরঘোম কারাগার নির্মাণের দায়িত্ব দেওয়া হয় এবং তিনি নিজের চোখে টানা বিশ বছর তাই লাংকে বন্দি থাকতে দেখেছেন। তাই লাং পালানোর সময় ভাচির ও অন্যান্য কারারক্ষীদের ওপর গোলা বিস্ফোরিত হয়। ধোঁয়া কেটে গেলে ধ্বংসস্তূপে তার চুনিপাথরবসানো কৃত্রিম শিং পড়ে থাকতে দেখা যায়।
মেই লিং
মেই লিং (কণ্ঠদান: স্টেফানি লেমেলিন) হলো একটি চীনা পাহাড়ি বিড়াল প্রজাতির চরিত্র। সে লি দা কুংফু একাডেমির শীর্ষ শিক্ষার্থী। ক্রেইন সেখানে তত্ত্বাবধায়কের কাজ করতো। মেই লিং তার দক্ষতা দেখে ক্রেইনকে একাডেমির শিক্ষার্থী হিসেবে ভর্তি হতে উৎসাহিত করে। ক্রেইন প্রথম প্রচেষ্টায় ব্যর্থ হলে মেই লিংয়ের মনে হয় তার জন্যই ক্রেইন সবার সামনে অপদস্থ হলো। কিন্তু ক্রেইন খুব ভালোভাবে পরবর্তী চেষ্টায় উত্তীর্ণ হয় এবং একাডেমিতে ভর্তি হতে সক্ষম হয়।
ও হপ
ও হপ (কণ্ঠদান: জ্যাক ম্যাকব্রায়ার) হলো একটি ইউরোপীয় খরগোশ চরিত্র। তিনি একজন বিখ্যাত রাঁধুনি ছিলেন। জেড প্যালেসের শীত উৎসবে কুংফু মাস্টারদের মহাভোজ আয়োজনের জন্য রাঁধুনির দরকার হলে ও হপ তার রান্না পরিবেশন করতে যায়। রাঁধুনি নির্বাচন প্রক্রিয়ার জটিল রীতিনীতি সম্পর্কে না জেনে পো মাংকির প্রতি হাত নাড়ে। উৎসবের জটিল সংকেত অনুযায়ী যার জন্য ও হপকে অপদস্থ হতে হয়। ও হপ তার মৃত্যুর মাধ্যমে মর্যাদা ফিরে পেতে মরিয়া হয়ে ওঠে। পো সেই খরগোশকে ধরে এবং ভোজসভার জন্য রান্না করতে তাকে সাহায্য করে। ভোজসভা শেষে পো তাকে “সোনালি হাতা” উপহার দেয় এবং আনুষ্ঠানিকভাবে উৎসবের রাঁধুনি হিসেবে ঘোষণা করে। এভাবে ও হপের সম্মান ফিরে আসে।
সুথস্যায়ার
সুথস্যায়ার (কণ্ঠদান: মিশেল ইয়ো) হলো একজন বৃদ্ধা কাশ্মীর ছাগল প্রজাতির চরিত্র। তিনি লর্ড শেনের রক্ষণাবেক্ষণ করতেন। তিনি “পিকক’স ডুম” বা লর্ড শেনের ভবিষ্যৎ সম্পর্কে বলেছিলেন। তিনি পোকেও প্রায় মরোমরো অবস্থা থেকে উদ্ধার করে অ্যাকুপাংকচার ও ভেষজ ঔষধ দিয়ে সারিয়ে তুলেছিলেন। পোয়ের গ্রামে লর্ড শেন যে কুকীর্তি করেছিলেন, তা জানতেন। তিনি পোকে মানসিক শান্তি পেতে তার স্মৃতির বিরুদ্ধে যুদ্ধ না করতে সাহায্য করেন।
পেং
পেং (কণ্ঠদান: ড্যানি কুকসি) হলো একটি তুষার চিতা প্রজাতির চরিত্র। সে তাই লাংয়ের ভাইপো ছিল। সে কুম্ভকারের কাজ ছেড়ে নিজে নিজে মার্শাল আর্ট শিখে এতে দক্ষ হয়ে ওঠে এবং এক সময় জেড প্যালেসে এসে পৌঁছায়। পেং কুংফুতে দক্ষতা প্রদর্শন করে। কিন্তু তার রাগকে সে দমন করতে অক্ষম ছিল। পেং একসময় তার চাচার প্রতিশোধ নিতে চাইলে পো তাকে তাই লাংয়ের আসল চরিত্র বোঝায় এবং তাকে শান্ত করে। সে পরবর্তীতে এক কুংফু ক্লাব তৈরি করে এবং সাধারণ মানুষকে আত্মরক্ষার্থে কুংফু শেখাতে থাকে।